CELEX: 52017DP0459
Language: bg
Date: 2017-11-30 00:00:00
Title: Решение на Европейския парламент от 30 ноември 2017 г. относно искането за снемане на имунитета на Ана Гомеш (2017/2096(IMM))

4.10.2018   
            
            
               BG
            
            
               Официален вестник на Европейския съюз
            
            
               C 356/137
            
         
      P8_TA(2017)0459
      Искане за снемане на имунитета на Ана Гомеш
      Решение на Европейския парламент от 30 ноември 2017 г. относно искането за снемане на имунитета на Ана Гомеш (2017/2096(IMM))
      (2018/C 356/19)
      
         Европейският парламент,
      
                  —
               
               
                  като взе предвид искането за снемане на имунитета на Ана Гомеш, предадено на 30 май 2017 г. от постоянното представителство на Португалия към Европейския съюз, и подписана от заместник главния прокурор на Португалската република във връзка с наказателно производство, висящо пред Прокуратурата на окръжния съд в Пезу да Регуа, област Вила Реал (реф. NUIPC 430/16.6T9LSBP), и обявено в пленарно заседание на 12 юни 2017 г.,
               
            
                  —
               
               
                  след като изслуша Ана Гомеш съгласно член 9, параграф 6 от своя Правилник за дейността,
               
            
                  —
               
               
                  като взе предвид член 8 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
               
            
                  —
               
               
                  като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),
               
            
                  —
               
               
                  като взе предвид член 157, параграф 2 от Конституцията на Португалската република и член 11 от Устава на членовете на Парламента на Португалската република,
               
            
                  —
               
               
                  като взе предвид член 5, параграф 2, член 6, параграф 1 и член 9 от своя Правилник за дейността,
               
            
                  —
               
               
                  като взе предвид доклада на комисията по правни въпроси (A8-0363/2017),
               
            
                  А.
               
               
                  като има предвид, че прокурорът на прокуратурата на Португалската република в окръг Вила Реал, главната прокуратура на окръжния съд в Пезу де Регуа, отправи искане за снемане на парламентарния имунитет на члена на ЕП Ана Гомеш във връзка с изявленията, направени от същата, в интервю с ежедневника „Диариу де нотисиаш“, публикувани в интернет от посочения ежедневник на 29 април 2016 г.; като има предвид, че искането е изпратено с цел да бъде възможно започването на наказателно производство срещу г-жа Гомеш, член на ЕП, и тя да може да бъде изслушана в контекста на посоченото производство;
               
            
                  Б.
               
               
                  като има предвид, че в статията се съобщава за обиски, свързани с корабостроителниците „Виана“ и че членът на ЕП Ана Гомеш заявява, във връзка с продажбата на ферибота „Атлантида“, извършено според нея „за жълти стотинки“, че това „е знак, че нещо се раздвижва в един случай на явна корупция“;
               
            
                  В.
               
               
                  като има предвид, че въпросните твърдения съставляват, теоретично, три нарушения, извършени от члена на ЕП Ана Гомеш, а именно клевета срещу орган, служба или юридическо лице, които са предвидени и подлежат на наказание по силата на член 187, параграф 1 и параграф 2, буква а) и член 183, параграф 2 от Наказателния кодекс, по отношение на двама граждански ишци — престъпление, което се наказва с лишаване от свобода от не повече от две години или глоба в размер на най-малко 120 дневни трудови възнаграждения;
               
            
                  Г.
               
               
                  като има предвид, че по силата на член 8 от Протокол № 7 за привилегиите и имунитетите на Европейския съюз, членовете на Европейския парламент не могат да бъдат подлагани на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им;
               
            
                  Д.
               
               
                  като има предвид, че член 5 от правилника за дейността на Европейския парламент постановява, че при упражняването на правомощията си във връзка с привилегиите и имунитетите Парламентът се стреми да запази неприкосновеността си на демократична законодателна асамблея и да осигури независимостта на своите членове при изпълнението на техните функции;
               
            
                  Е.
               
               
                  като има предвид, че Съдът на Европейския съюз заяви, че изявление, направено от член на Европейския парламент извън ЕП може да представлява мнение, изразено при изпълнението на неговите задължения по смисъла на член 8 от Протокол № 7, когато е налице субективна преценка, която има пряка и очевидна връзка с изпълнението на неговите функции като член на Европейския парламент, като по този начин се подчертава значението не на мястото, където е направено изявлението, а на неговото естество и съдържание;
               
            
                  Ж.
               
               
                  като има предвид, че в днешно време политическите дебати се провеждат във все по-голяма степен извън залите на Парламента, чрез средствата за комуникация, които обхващат изявления за медиите, интервюта, блогове и интернет;
               
            
                  З.
               
               
                  като има предвид, че изявленията на члена на ЕП Ана Гомеш по време на цитираното интервю, са направени в контекста на изпълнението на нейните функции като член на Европейския парламент, и по-специално в контекста на отговорностите, произтичащи от нейната роля на заместник-председател на анкетната комисия, натоварена да разгледа твърденията за нарушения и лоша администрация при прилагането на законодателството на Съюза по отношение на изпирането на пари, избягването на данъци и данъчното облагане;
               
            
                  И.
               
               
                  като има предвид, че изявленията на члена на ЕП Ана Гомеш са пряко свързани с изявленията, направени от нея по време на телевизионното предаване „TVI24- Cara a Cara — Ana Gomes versus Carlos Abreu Amorim“, излъчено на 29 ноември 2013 г., по повод на които Европейският парламент защити нейния имунитет (2);
               
            
                  Й.
               
               
                  като има предвид, че изявленията на члена на ЕП, Ана Гомеш, следователно попадат в рамките на нейната дейност в Европейския парламент;
               
            
               
                  1.
               
               
                  решава да не снеме имунитета на Ана Гомеш;
               
            
               
                  2.
               
               
                  възлага на своя председател незабавно да предаде настоящото решение и доклада на своята компетентна комисия на компетентния орган на Португалската република и на Ана Гомеш.
               
            
         (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.
      
         (2)  Решение на Европейския парламент от 13 ноември 2014 г. относно искането за снемане на имунитета на Ана Гомеш (ОВ C 285, 5.8.2016 г., стр. 19).